What If...? (animaatiosarja)

Juoni

Seuraaja Uatu tutkii mitä olisi tapahtunut, jos Kostajien, Galaksin Vartijoiden, asgardilaisten, wakandalaisten, Mystisten taitojen mestareiden ja heidän kaikkien kohtaamien vihollisten asiat olisivat menneet toisin.

Kehitys

Syyskuussa 2018 raportoitiin, että Marvel Studios kehitti useita televisiosarjoja Disneyn suoratoistopalveluun Disney+, Marvel Studiosin johtaja Kevin Feigen ottaessa ”käytännönläheisen roolin” jokaisen sarjan kehittämisessä, keskittyen ”tarinan jatkuvuuteen” elokuvien kanssa ja ”käsitellen” niistä rooleihinsa palaavat näyttelijät. Maaliskuussa 2019 raportoitiin, että Marvel Studios suunnitteli luovansa Disney+-palveluun What If...? -sarjakuvaan perustuvan animaatiosarjan. Tämä Feigen tuottama antologiasarja tutkisi miten asiat MCU:ssa olisivat voineet tapahtua eri tavalla, kuten Loki kantanut Thorin vasaraa, Mjolniria. Toiveena oli saada MCU:n elokuvista tutut näyttelijät sarjaan ääninäyttelemään itse omia hahmojaan. Kuukausi myöhemmin Disney ja Marvel julkistivat sarjan virallisesti.

Käsikirjoittaminen

Feige selitti sarjan virallisen julkistuksen aikana, että tapahtumat kuvailisivat MCU:n eri ”tärkeitä hetkiä” muutettuina. Hän paljasti esimerkiksi, että ensimmäinen jakso kertoisi millaista olisi, jos Peggy Carter olisi ottanut supersotilasseerumia Steve Rogersin sijasta. A. C. Bradley toimii sarjan pääkäsikirjoittajana ja showrunnerina, Matthew Chaunceyn toimiessa story editorina. Jaksojen käsikirjoittamisesta ja toteutuksesta vastaavat Bradley, Chauncey, ohjaaja Bryan Andrews, vastaava tuottaja Brad Winderbaum, junior executive Simona Paparelli ja script coordinator Ryan Little, What If...? -sarjakuvien toimiessa mahdollisten tarinalinjojen inspiraationa. Luotuaan yli 30 mahdollista jaksosuunnitelmaa, Feige niistä suosikkinsa, jotka rajattiin yhä pienempään määrään muodostamaan sarjan ensimmäinen tuotantokausi. Bradley alun perin esitti myös idean jaksosta, jossa Jane Foster olisi saanut Thorin voimat, mutta ideasta luovuttiin, koska sitä aiottiin käyttää tulevassa MCU-elokuvassa Thor: Love and Thunder (2021).

Roolijako

Marvelin suunnitelma oli saada MCU-elokuvista tutut näyttelijät palaamaan rooleihinsa. Heinäkuussa, vuoden 2019 San Diego Comic-Con Internationalissa, Feige paljasti, että niiden MCU-näytelijöiden joukossa, jotka ääninäyttelevät sarjassa, ovat Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper, Sean Gunn, Natalie Portman, Taika Waititi, Toby Jones, Djimon Hounsou, Jeff Goldblum ja Michael Rooker. Feige paljasti myös, että Jeffrey Wright on valittu ääninäyttelemään sarjan kertojaa Seuraaja Uatua.

Äänitykset

Elokuussa 2019 Atwell paljasti, että sarjan äänitykset olivat alkaneet, hänen itse äänittäessä Carterin repliikit.

Animointi

Sarjan ohjaa Bryan Andrews ja se toteutetaan cel-shading -animaatiotyylillä, hahmojen ulkonäköjen perustuessa siihen miltä he näyttivät elokuvissa.

Julkaisu

What If...? koostuu 23 jaksosta, jotka tullaan julkaisemaan viikottain suoratoistopalvelu Disney+:aan kesästä 2021 alkaen. Alun perin huhttiin, että sarja keskittyisi yhteen Infinity-saagan elokuvaan jaksoa kohden, Bradley tarkensi, että joka jaksossa esiintyisi useista elokuvista tuttuja hahmoja ja elementtejä, ”päämäärä... toivottavasti nähdä suurin osa kaikkien 23 elokuvan hahmosta”.